સામગ્રી: પ્રતીકાત્મક તસવીર

આ શબ્દો જામનગરની 15 વર્ષીય કિશોરીના એક સ્વજનના છે. આ કિશોરીએ પોલીસને ફરિયાદમાં જણાવ્યું છે કે તેમની સાથે ચાર વ્યક્તિઓએ દુષ્કર્મ કર્યું હતું.

ખૂબ જ ગરીબ પરિવારમાં રહેતી આ છોકરીએ પોતાના પરિવારજનોને તેમની આપવીતી જણાવી ત્યારે આ મજૂર પરિવાર સ્તબ્ધ થઈ ગયો હતો. 

બીબીસી ગુજરાતી સાથે વાત કરતાં પીડિતાના પરિવારના એક સભ્યે જણાવ્યું કે તેઓ સરકાર પાસેથી એક જ આશા રાખે છે કે આ ગરીબ દીકરીને સરકાર ઝડપી ન્યાય આપે અને સમાજમાં એવો દાખલો બેસાડે કે હવે પછી કોઈ વ્યક્તિ આવું કામ કરવાની હિંમત ન કરે.

આ વ્યક્તિએ વધુમાં જણાવ્યું હતું કે હાલમાં તો પરિવારને પોલીસ તરફથી તમામ મદદ મળી રહી છે અને તમામ આરોપીઓને પકડી લેવાયા છે.

કથિત રીતે બળાત્કારનો ભોગ બનેલાં 15 વર્ષનાં કિશોરી હજી સુધી સ્તબ્ધ છે અને હજી પણ કોઈની સાથે વાત કરતાં નથી. તેઓ એકલાં જ રહેવાનું પસંદ કરે છે.

બીજી ઑક્ટોબરે જામનગરના સી ડિવિઝન પોલીસ સ્ટેશનમાં ફરિયાદ નોંધાવ્યા બાદ આ છોકરીને એક સરકારી દવાખાનામાં મેડિકલ તપાસ માટે દાખલ કરવામાં આવ્યાં હતાં.

આ દરમિયાન તેમણે પોલીસને જણાવ્યું હતું ચાર વ્યક્તિઓએ તેમને બેભાન કર્યા બાદ દુષ્કર્મ કર્યું હતું.

આ છોકરીને બે દિવસ સુધી દવાખાનામાં રાખવામાં આવ્યાં હતાં અને ત્યારબાદ તેઓ પોતાના ઘરે તેમનાં માતા અને ભાઈ-બહેનો સાથે રહે છે.

પરિવારજનો પાસેથી જાણવા મળ્યું કે એક લાંબી બીમારી બાદ આશરે પાંચ મહિના પહેલાં તેમના પિતાનું મૃત્યુ થઈ ગયું હતું અને હાલમાં આ કિશોરી જ ઘરનો મોટા ભાગનો ખર્ચ આસપાસના વિસ્તારોમાં મજૂરી કરીને ચલાવે છે. 

કેવું છે પીડિતાનું જીવન?

પરિવારજનો કહે છે કે તેમના માટે આફત આવી પડી છે, પીડિતાનાં માતા સતત બીમાર રહે છે અને તેમને સાર-સંભાળની ખૂબ જરૂર છે.

તેઓ જ્યારે કામે જાય ત્યારે આ પીડિતા તેમની સાથે કામે જાય છે અને પીડિતા પોતે પણ આસપાસના વિસ્તારોમાં મજૂરીકામ કરે છે.

પીડિતાના પિતાના મૃત્યુ બાદ પરિવાર સાવ નિરાધાર થઈ ગયો છે. તેમના કાકાઓ છે, પરંતુ તેમની આર્થિક પરિસ્થિતિ પણ સારી ન હોવાથી આ પીડિતા જ પોતાનું અને પોતાનાં નાનાં ભાઈ-બહેનનું ગુજરાન ચલાવે છે.

પીડિતાનો તેમજ તેમના કાકાનો પરિવાર પણ એક મજૂર પરિવાર છે અને દિવસે 150થી 200 રૂપિયાની મજૂરી કરીને પોતાનું પેટિયું રળે છે. 

પરિવારજનો પ્રમાણે પીડિતા સાથે શું થયું હતું?

પ્રતીકાત્મક તસવીર

બીબીસી ગુજરાતીએ પરિવારજનો પાસેથી પીડિતાની તબિયત અંગે જાણવાનો પ્રયાસ કર્યો તો જાણવા મળ્યું...\nઅગાઉની સામગ્રીનો સારાંશ નીચે મુજબ કરી શકાય છે:
"હવે તો દાખલો બેસાડો, ઝડપી ન્યાય આપાવો અને દોષીઓને એવી સજા ફટકારો કે બીજી કોઈ વ્યક્તિ આવું કંઈ કરવાની હિમ્મત ન કરે."